CELEX: 32010L0002
Language: et
Date: 2010-01-27 00:00:00
Title: Komisjoni direktiiv 2010/2/EL, 27. jaanuar 2010 , millega muudetakse nõukogu direktiivi 91/414/EMÜ seoses toimeaine kloormekvaadi kasutuse laiendamisega (EMPs kohaldatav tekst)

28.1.2010   
            
            
               ET
            
            
               Euroopa Liidu Teataja
            
            
               L 24/11
            
         KOMISJONI DIREKTIIV 2010/2/EL,
   27. jaanuar 2010,
   millega muudetakse nõukogu direktiivi 91/414/EMÜ seoses toimeaine kloormekvaadi kasutuse laiendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõike 1 teise lõigu teist taanet,
   ning arvestades järgmist:
   
               (1)
            
            
               Komisjoni direktiivi 2009/37/EÜ (2) alusel kanti kloormekvaat toimeainena direktiivi 91/414/EMÜ I lisasse.
            
         
               (2)
            
            
               Kloormekvaadi I lisasse kandmise taotlemise käigus esitas teavitaja CCC Task Force taimekasvuregulaatorina kasutamise kohta andmeid, mille põhjal võis üldiselt järeldada, et kloormekvaati sisaldavad taimekaitsevahendid vastavad eeldatavasti direktiivi 91/414/EMÜ artikli 5 lõike 1 punktides a ja b sätestatud ohutusnõuetele. Siiski kanti kloormekvaat kõnealuse direktiivi I lisasse erisättega, et liikmesriigid võivad lubada selle kasutamist üksnes teraviljade puhul.
            
         
               (3)
            
            
               Lisaks sellele kasutusalale on Belgia ja Rootsi taotlenud erisätte muutmist, et lubada kloormekvaadi kasutamist dekoratiivtaimede ja rohuseemne puhul. 29. oktoobril 2009 ja 4. novembril 2009 teatasid need liikmesriigid komisjonile oma seisukoha, et kasutusala taotletud laiendamine ei kujuta endast ohtu lisaks nendele ohtudele, mida on juba arvesse võetud kloormekvaati käsitlevates erisätetes direktiivi 91/414/EMÜ I lisas ning komisjoni läbivaatamisaruandes kõnealuse toimeaine kohta. Laiendus on seotud kasutamisega mittesöödavatel kultuuridel ning seega ei teki probleeme selle aine jääkidega toidus. Lisaks jäävad muud direktiivi 91/414/EMÜ I lisa erisätetega ette nähtud kasutusparameetrid samaks.
            
         
               (4)
            
            
               Seepärast on kloormekvaati käsitlevate erisätete muutmine õigustatud.
            
         
               (5)
            
            
               Seega on asjakohane direktiivi 91/414/EMÜ vastavalt muuta.
            
         
               (6)
            
            
               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 28. maiks 2010. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid sätteid alates 29. maist 2010.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub kahekümnendal päeval pärast selle avaldamisest Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 27. jaanuar 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 230, 19.8.1991, lk 1.
   
      (2)  ELT L 104, 24.4.2009, lk 23.
   
      LISA
      Direktiivi 91/414/EMÜ I lisa rida 281 asendatakse järgmisega:
      
         
                     Nr
                  
                  
                     Üldnimetus, tunnuskood
                  
                  
                     IUPACi nimetus
                  
                  
                     Puhtus (1)
                     
                  
                  
                     Jõustumine
                  
                  
                     Lisamise aegumine
                  
                  
                     Erisätted
                  
               
                     „281
                  
                  
                     kloormekvaat
                     CASi nr 7003-89-6 (kloormekvaat)
                     CASi nr 999-81-5 (kloormekvaatkloriid)
                     CIPACi nr 143 (kloormekvaat)
                     CIPACi nr 143.302 (kloormekvaatkloriid)
                  
                  
                     
                        2-kloroetüültrimetüülammoonium (kloormekvaat)
                     
                     
                        2-kloroetüültrimetüülammooniumkloriid
                     
                     
                        (kloormekvaatkloriid)
                     
                  
                  
                     ≥ 636 g/kg
                     Lisandid
                     1,2-dikloroetaan: maksimaalselt 0,1 g/kg (kuiva kloormekvaatkloriidi sisaldusest)
                     Kloroeteen (vinüükloriid): maksimaalselt 0,0005 g/kg (kuiva kloormekvaatkloriidi sisaldusest)
                  
                  
                     1. detsember 2009
                  
                  
                     30. november 2019
                  
                  
                     A   OSA
                     Lubatud kasutada ainult teraviljade ja mittesöödavate kultuuride kasvuregulaatorina.
                     B   OSA
                     Hinnates taotlusi loa saamiseks kloormekvaati sisaldavate taimekaitsevahendite kasutamiseks muuks otstarbeks kui rukki ja tritikale puhul, pööravad liikmesriigid eelkõige tarbijate kokkupuute osas erilist tähelepanu artikli 4 lõike 1 punktis b nimetatud kriteeriumidele ja tagavad, et enne loa andmist on vajalikud andmed ja teave esitatud.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 23. jaanuaril 2009 kloormekvaadi kohta lõplikult vormistatud läbivaatamisaruande järeldusi ning eelkõige selle aruande I ja II liidet.
                     Üldhindamisel peavad liikmesriigid pöörama erilist tähelepanu
                     
                                 —
                              
                              
                                 kasutajate ohutusele ja tagama, et kasutustingimustega nähtaks ette piisavad isikukaitsevahendid;
                              
                           
                                 —
                              
                              
                                 lindude ja imetajate kaitsele.
                              
                           Kasutusloa tingimustega nähakse vajaduse korral ette ohu vähendamise meetmed.
                     Seetõttu peavad asjaomased liikmesriigid nõudma täiendavaid andmeid kloormekvaadi säilimise ja leviku kohta keskkonnas (uurida neeldumist temperatuuril 20 °C, uuesti arvutada eeldatavad kontsentratsioonid põhjavees, pinnavees ja setetes), järelevalvemeetodeid, et kindlaks teha aine olemasolu loomsetes saadustes ja vees ning hinnata ohtu veeorganismidele, lindudele ja imetajatele. Liikmesriigid tagavad, et teavitaja, kelle taotlusel kloormekvaat käesolevasse lisasse kanti, esitab komisjonile selle teabe hiljemalt 30. novembriks 2011.”
                  
               
      
         (1)  Täiendavad andmed toimeaine ja selle näitajate kohta on esitatud läbivaatamisaruandes.